# data[].attributes.body
U ovom projektu istraživao sam iseljavanje ljudi  iz Slavonije i Baranje. Prema podacima možemo zaključiti da se najviše iseljava mlađe stanovništvo, te sam zbog istraživanja shvatio koliko se ljudi ustvari iseljava iz Hrvatske i koliki je to problem za budućnost naše države. Mislim kako bi svi mladi trebali shvatiti kakve probleme u državi stvara iseljavanje te bi tako možda i uspjeli stvoriti neko rješenje i spriječiti iseljavanje u tolikoj mjeri.
Filip Škrnjug, 3. PMG SŠIK Našice

# data[].attributes.body
Ja sam istražio e-rudnik i usporedio količine učenika u raznim osnovnim i srednjim školama u rasponu od 8 godina. Bilo je zanimljivo.
- Tibor Božić 1.c

# data[].attributes.body
Jako mi je drago da sam sudjelovao u ovom projektu, naučio sam puno novih podataka. Jako su me zanimale priče i iskustva ljudi koji su se iselili uz Hrvatske.

# data[].attributes.body
Projekt nam je osigurao kreativno učenje i međusobnu suradnju. Jedan od zadataka koji smo obradili je intervju s gospođom Mirjanom Drozd, vlasnicom Cvjećarnice Ciklama u Našicama. Kroz intervju sam saznala brojne informacije o samom poslovanju Ciklame. Nadam se da će u bliskoj budućnosti još biti ovakvih projekata te bih vrlo rado željela opet sudjelovati.
Anela Šaldić, 3.a ek

# data[].attributes.body
Drago mi je što sam sudjelovala u ovom projektu, bilo je zanimljivo čuti različite iseljeničke priče i iskustva.

# data[].attributes.body
Istrazujuci o stanovništvu Vukovara i Vukovarsko-srijemske županije sam puno naucila.
Drago mi je sto sam sudjelovala.

Helena Vukovic, 3a
Gimnazija Vukovar

# data[].attributes.body
Drago mi je što me nastavnica pozvala da sudjelujem u ovom projektu. Znala sam i prije da se ljudi iseljavaju iz naših krajeva, ali nisam ni slutila da je to toliko ozbiljan problem. Također bih pohvalila predavanje Dražena Živića koji nam je na jednostavan nacin objasnio probleme Slavonije.

Emilia Lovrić, 3a

Gimnazija Vukovar

# data[].attributes.body
Drago mi je što sam sudjelovala u ovom projektu jer se pokazao zanimljivim i poučnim. Istraživajući i prikupljajući podatke za projekt naučila sam puno toga o Slavoniji, ali najviše o Osječko-baranjskoj županiji. Moja tema u projektu su bili poticaji, naknade stipendije i potpore. Također bih voljela pohvaliti Lorenu Grgić te Margaretu Vuksanović s  kojima sam radila na istoj temi, drago mi je što smo zajedno surađivale. Nadam se da ću u budućnosti sudljevati u još nekim poučnim projektima.
Melani Gubić 3. a OG

# data[].attributes.body
Projekt je bio zanimljiv. Pokazao nam je realnu situaciju Slavonije te nas je naveo na razmišljanja o budućnosti, ne samo Slavonije, već i cijele Hrvatske. Drago mi je što sam sudjelovala u ovom projektu.
Marta Heđi, 3.a OG

# data[].attributes.body
Drago mi je što sam sudjelovala u ovom projektu. smatram da smo u moru negative i žaljenja na situaciju u Slavoniji, istraživali uzroke i posljedice koje su nas dovele do ovdje, ali i pokušali pronaći rješenja. Sretna sam što sam imala priliku upoznati neke nove ljude, s drugačijim pogledima i iskustvima. Nadam se  budućim projektima. :D
-sšik Našice

# data[].attributes.body
Projektom smo shvatili neke nedostatke, ali i dobre stvari koje vidimo iz demografske slike Hrvatske. Vidimo kako se postupno smanjuje udjel mladih ljudi, mladih snaga hrvatske. Ja sam istraživala razloge i statistiku pada broja učenika te bi htjela pohvaliti Tibora Božića koji je ovu istu temu obradio uspješno. Istraživanja u svrhu projekta su me potaknula da više kritički razmišljam o određenim situacijama. Republika Hrvatska treba dosta uložiti truda kako je mladi ne bu vidjeli kao posljednju opciju za život.
-Petra Mendroš

# data[].attributes.body
Ovaj projekt nam je pokazao kakva je realna slika u nasoj drzavi. Naucila sam dosta stvari. Radili smo zanimljiva istrazivanja,grafove.. Projekt mi se svidio i drago mi je sto sam sudjelovala.

Valentina Matisic,3aOG

# data[].attributes.headline
eTwinning projekt Kako spriječiti suvremene migracije mladih iz Slavonije i Baranje

# data[].attributes.subject
eTwinning projekt Kako spriječiti suvremene migracije mladih iz Slavonije i Baranje

# data[].attributes.body
eTwinning projekt osigurao nam je učenje na zanimljiv i jednostavan način, podižući nam svijest o sve prisutnijem problemu hrvatske demografije - iseljavanju mladih iz Slavonije i Baranje. Dobili smo uvid u (upitnu) budućnost naše zemlje ako se nastave ovakve negativne migracijske tendencije. Iako smo većinom znali uzroke i posljedice odlaska mladih iz domovine, posebice Istočne Hrvatske, smatram da smo ovime projektom osvijestili važnost ostanka u Lijepoj našoj, čemu trebamo težiti - dati prednost svim našim potencijalima prije nego otići u inozemstvo, ali na posljetku, svatko će odlučiti što smatra najboljim za sebe. Svi učenici su obavili odličan posao i ukazali javnosti na ozbiljnost problema koji pogađa naše slavonske županije, a koji se vješto godinama guraju pod tepih. Zasigurno treba biti više ovakvih projekata kako bi se mladi ljudi educirali o negativnim migracijskih trendovima i svojim ostankom ovdje pokušali ojačati demografsku sliku Slavonije i Baranje - jer upravo na nama mladima svijet ostaje.
Lea Boškić, 3.PMG SŠIK Našice

# data[].attributes.body
Projekt, iako dosta jednostavan i zabavan, puno me je naučio. Koristili smo različite alate i saznali puno o zemlji u kojoj živimo. Nažalost, nismo mogli ići na teren zbog pandemije, no online smo uspjeli izvršiti sve zadatke. Također sam dobio uvid u budućnost naše zemlje i svoju budućnost. Isto tako, mogli smo se upoznati s drugim učenicima koji su sudjelovali. Projekt mi se svidio i nadam se da će sličan imati i buduće generacije.
Borna Pernar, 1. H

# data[].attributes.body
Projekt ˝Sprječavanje migracija mladih iz Slavonije i Baranje˝ pomogao mi je uvidjeti problem naše zemlje. Bila sam svjesna velikog iseljavanja iz Hrvatske, no sada shvaćam i posljedice koje to iseljavanje uzrokuje. Dok nisam stupila u projekt i sama sam planirala napustiti državu nakon školovanja, ali sada planiram ostati koliko je to moguće. Nadam se da će ovaj projekt osvijestiti naše mlade te ih potaknuti da ostanu ili barem razmisle o ostajanju u našoj divnoj zemlji Hrvatskoj. Drago mi je što sam bila dio ovoga projekta i nadam se da ću imati priliku biti u sličnim projektima u budućnosti.
Karla Jezidžić, 1. A

# data[].attributes.body
Sudjelovao sam u projektu, kojemu je glavni cilj bio spriječiti iseljavanje iz Slavonije i Baranje. Smatram da je to vrlo bitan i potreban projekt zbog sve većeg problema iseljavanja stanovništva.

Pričajući s lokalnim gospodarstvenicima upoznali smo se s njihovim gospodarstvenim i lokalnim problemima te saslušali njihove  savjete  i ideje  u vezi rješenja tih problema. Također su nam pomogli u odgovaranju na glavno pitanje projekta: ”Kako zaustaviti iseljavanje te privući mlade?” Njihova je pomoć bila dobrodošla i to mi je bio najdraži dio tog projekta.

Sve u svemu, osjećam se ponosno time što sam sudjelovao tako bitnom projektu, te smatram da je važno da se mladi uključe u slične.

Jan Mileusnić, 1. H

# data[].attributes.body
Sudjelovanje u ovom projektu bilo je zanimljivo.Naučili smo puno toga i nadam se da ću i nagodinu sudjelovati u nekom novom isto poučnom kao i ovom.
Valerija Lujić 3.a

# data[].attributes.body
Sudjelovanje na projektu bilo je jako zanimljivo i edukativno. Imali smo priliku naučiti nešto novo na zanimljiv način. Naučili smo nešto o gradu, županiji, državi i pokušali saznati uzrok migracija mladih.
Juraj Janković, 1.H

# data[].attributes.body
Projekt koji nas uči i kako se ponašati i u budućnosti i ostati u Hrvatskoj. Vrlo zanimljivo i poučno te smatram da bi ih trebalo biti i sljedeće godine.
Robert Pavić 3.b

# data[].attributes.body
Bilo je vrlo zanimljivo istraživati i saznati nešto više o migracijama u našoj županiji. Najzanimljiviji dio bio je obrada prikupljenih podataka jer sam tako sama postala upućena u situaciju oko sebe koje možda prije nisam bila toliko svjesna. Smatram da se o ovoj temi ne priča dovoljno, a pogotovo među mladima. Ovaj projekt poslužio je da upravo mi mladi pobliže saznamo nešto o ovom problemu te u budućnosti reagiramo ako budemo u mogućnosti. Iduće školske godine bih opet voljela sudjelovati u sličnom projektu jer na redovnoj nastavi ovakve teme nisu dovoljno zastupljene, a smatram da su vrlo bitne te da bi mogle poslužiti i u daljnjem školovanju.
Dora Brkić, 3.a Gimnazija "Matija Mesić"

# data[].attributes.body
Sudjelovanjem u projektu E-Twinning otkrili smo svakojakve informacije. Informacije o našoj županiji i općinama koje do sada nismo znali. Neke činjenice i probleme stvarnog svijeta koje smo do sada zanemarivali i smatrali nebitnima. Ovaj projekt i projekti poput ovoga bi trebali biti upućeni u javnosti da svi znaju na čemu stojimo i u kakvim smo zapravo situacijama. Rado bih da ima više ovakvih projekata u kojima bih mogao sudjelovati kako bih naučio više informacija i problema koji postaju sve veći u našoj domovini.
Jurica Brezonjić

# data[].attributes.body
Kroz eTwinning projekt naučili smo mnoge zanimljive stvari, tako i o gradu što do sada nismo znali. Radili smo logo i prezentaciju. Bilo je jako lijepo saznati nove stvari, te je jedno jako lijepo iskustvo.
Veronika Zaspan

# data[].attributes.body
E twinning projekt pomogao mi je da vidim realnu sliku iseljavanja iz našega kraja. Kroz njega smo naučili nove stvari i dobro se zabavili. Radili smo prezentacije i upoznavali ljude iz našega kraja koji se bave raznim djelatnostima. Projekt mi se sviđa i mislim da je dobar način za upoznavanje mladih ljudi sa stvarima o kojima možda nisu znali.

Ana G., 3.b.ek.

# data[].attributes.body
U ovoj školskoj godini radili smo na zanimljivom projektu.
Ovaj projekt mi se jako svidio, bilo mi je zanimljivo razgovarati s iseljenicima. Rado bih ponovila ovaj projekt. 😃

Nika G.

# data[].attributes.body
Pozdrav! U ovih devet mjeseci škole radili smo dva zanimljiva projekta. Prvi projekt nam je bio interviju s vlasnicima OPG-a.
Drugi projekt nam je bio RAZGOVOR SA ISELJENICIMA. Oba projekta su mi se svidjela jer sam mogao takvo nešto raditi prvi put u životu. Naravno oba projekta su bila zanimljiva i korisna! Kroz projekte sam naučio puno novih stvari i puno me stvari iznenadilo! Objave učenika koje sam sad pročitao vidim da su svi projekti uspješno odrađeni,eukativni su i svaki projekt donosi nešto zanimljivo!

Borna G.

# data[].attributes.body
Zajedno sa svojim predivnim razredom 3.b sam radila prezentaciju i logo.Na satu razrednika smo svi zajedno učestvovali i smišljali razne načine prestavljanja projekta.Kada nam je razrednica rekla za projekt i da želi da joj pomognemo bili smo oduševljeni.Ovaj projekt mi se jako sviđa jer potiče mlade ljude Republike Hrvatske na razmišljanje i nadam se da će se cilj ostvariti.Na svom OPG-u sam radila intervju.
Također želim naglasiti da mi se sviđaju i ostali radovi ostalih učenika.😊
Jadranka Valić, učenica 3.b razreda Poljoprivredne škole u Slavonskom Brodu

# data[].attributes.body
Zapravo projekt koji nam je proširio vidike na naš zavičaj i kakvo je stanje u Hrvatskoj. Možemo razmišljati i argumentirati naše stavove u bilo kojoj situaciji. Svjesni smo stvarnosti i naše budućnosti u Hrvatskoj

Robert Pavić 3.b

# data[].attributes.body
Jako zanimljiv projekt, bilo je zanimljivo sudjelovati u njemu. Otkrili smo podatke koje nismo znali o našoj županiji i nadam se da će se i sljedeće godine održati sličan projekt.

Mihić Marica

# data[].attributes.body
Projekt mi se svidio i bio je vrlo jednostavan. Kroz razne alate naučio sam kako napraviti grafikone, urediti slike i tekst.. Najviše mi se svidjelo što smo se kroz eTwinning platformu mogli upoznati s ostalim učenicima koji su također doprinjeli ovom projektu. Jedino mi je žao što nismo mogli na terenu prikupljati određene podatke, već smo ih morali prikupljati online. Projekt je vrlo poučan i želim da i buduće generacije sudjeluju u sličnim projektima.
Petar Rinčić, 3.a ek, SŠIK Našice

# data[].attributes.body
Bilo je lijepo sudjelovati u ovom projektu, sve u svemu lijepo iskustvo. Naučio sam puno toga i promislio što ću učiniti sa svojom budućnošću. Najviše sam uživao radeći logo projekta. Također sam uživao čitajući o katoličkim misijama koje su napravili učenici SŠ M. A. Reljkovića.  Lijep pozdrav!
Marin Blažinkov, 3. i

# data[].attributes.body
U ovom projektu najviše su me se dojmile iseljeničke priče SŠ Izidora Kršnjavoga iz Našica. Napravili ste odličan posao! Od svih aktivnosti najviše sam uživala analizirajući anketu o migracijama na temelju koje sam napravila plakat. Svidio mi se ovaj projekt, a voljela bih da smo se mogli sastati uživo. Odlično iskustvo!
Marija Tomislava Matijević, 3. i

# data[].attributes.body
Sudjelovati u ovom projektu bilo je zadovoljstvo. Najviše su me se dojmili prijedlozi za logo, maštoviti su i šalju važnu poruku. Sudjelovala sam u izradi ankete o migracijama iz koje sam saznala o demografskom stanju Hrvatske koje nije povoljno. Nadam se da ćemo je ovim projektom poboljšati. Pozdrav!
Marija Gavran, 3. I

# data[].attributes.body
U ovom projektu sudjelovao sam u kreiranju ankete o migracijama. Iskreno sam se iznenadio rezultatima jer je jako puno naših ljudi otputovalo. Bilo mi je zanimljivo birati najbolji logo. Sudjelovao sam na online sastanku s dr. Živićem i stvarno mi se svidjelo. Nadam se da smo nešto postigli tim projektom i da ćemo potaknuti naše vršnjake da ostanu u domovini. Pozdrav svima!
Josip Šapina, 3. i

# data[].attributes.body
U ovom projektu razgovarali smo s vlasnicima OPG – ova i pokušali saznati koje su prednosti, a koji nedostatci takvoga rada. Sudjelovala sam i u izradi ankete o migracijama na temelju koje sam saznala brojne probleme koji muče današnje mlade. Uživala sam čitajući razgovore s iseljenicima koje su proveli učenici SŠ M A Reljkovića. Uživala sam u ovom iskustvu!
Laura Lamešić, 3. i

# data[].attributes.body
Drago mi je da sam učestvovala u ovom projektu, osjećaj je vrlo lijep.Također mi je drago vidjeti tako lijepa razmišljanja učenika.

# data[].attributes.body
Moj zadatak je bio napraviti prezentaciju o POTICAJU I MJERAMA POTPORE MLADIMA. Radila sam o demografskim mjerama Slavonskog Broda, javnim natječajem za financiranje programa, projektima i manifestacijskim udrugama koje doprinose razvoju poljoprivrede, javnim natječajem za dodjelu stipendije redovnim studentima te sufinanciranje prijevoza učenika srednje škole Brodsko-posavske županije. Radovi drugih škola su jako zanimljivi, poučni i edukativni.
Margareta Vuksanović 2.j

# data[].attributes.body
Sudjelovanje u eTwinning projektu bilo je vrlo zanimljivo i poučno iskustvo. Saznala sam mnogo novih stvari koje do sada nisam znala, ali i ponovila staro gradivo. Isto tako dobila sam priliku upoznati učenike iz Slavonskog Broda i Vukovara, te vidjeti njihove uratke. Smatram kako bi se češće trebalo razgovarati o problemu iseljavanja mladih te da bi u budućnosti ovakvi projekti kao eTwinning mogli biti ključni u educiranju mladih. Sve u svemu raditi u eTwinning projektu bilo je nevjerojatno iskustvo kojeg bi svakako voljela ponoviti.

# data[].attributes.body
Sudjelovanjem u projektu proširili smo naše znanje te saznali puno novih stvari. U projektu sam doznala mnogo informacija o migracijama u Slavoniji i Baranji. Intervjuirali smo mlade poduzetnike te saznali zašto hrvati biraju svoj životni put nastaviti u inozemstvu. Nadam se da će se projekt nastaviti i sa sljedećim generacijama jer je vrlo poučan.

# data[].attributes.body
Radila sam prezentaciju POTICAJI I MJERE POTPORA MLADIMA, radila sam o samozapošljavanju, proširenju poslova, zapošljavanju,potpore za zapošljavanje za stjecanje prvog radnog iskustva/pripravnistvo-realni sektor, obrazovanje nezaposlenih i ostalih tražitelja zaposlenja te stalni sezonac. Zaključak iz prezentacije se svodi na tri riječi Ideja-Plan-Potpora. Ucenici drugih skola su odlicno odradili projekt, njihovi projekti su me inspirirali, svida mi se zanimljivo je i edukativno.
Lorena Grigić 2.j

# data[].attributes.body
Sudjelovanjem u projektu saznali smo puno novih stvari na zanimljiv način. Drago mi je što sam sudjelovala u ovome projektu jer sam doznala mnogo stvari o migracijama u Slavoniji i Baranji. Nadam se će biti više ovakvih projekata te da će se o ovakvim stvarima više pričati ubuduće. Bilo je jako poučno.

# data[].attributes.body
Tokom rada na ovom projektu naučili smo mnoge stvari o svom gradu, okolici i županiji. Nemamo priliku raditi ovakvim načinom rada često, pogotovo da je svaka aktivnost vrlo zabavna za raditi. Nisam znala puno stvari koje sam nakon projekta saznala i smatrala vrlo zanimljivima. Uspoređivanjem svijeta vani i unutar naše države, starih i novih informacija i drugih aspekata zaključila sam kako je Slavonski Brod kao grad imao jako puno potencijala. Mislim kako bi trebali raditi ovakav tip projekata češće i možda na većim područjima.

# data[].attributes.body
U zadnjih 9 mjeseci smo radili mnogo zanimljivih aktivnosti. Imala sam priliku intervjuirati OPG o tome što rade, kako rade i savjetovali su kako otvoriti OPG ako netko želi. Također, radili smo prezentaciju o projektu za Dan škole koju je Profesorica izprezentirala. Intervjuirala sam obitelj koja se odselila izvan države te se nakon 2 godine vratila nazad, pri tome smo saznali da život izvan države nije tako bajan kako svi pretpostavljamo. Kroz cijeli projekt sam doznala mnogo toga što prije nisam znala o stanju migracija u Slavoniji i Baranji i drago mi je što sam sudjelovala. Mislim da se o tome treba više pričati.

# data[].attributes.body
eTwinning projekt osigurao nam je učenje na zanimljiv način. Kroz različite aktivnosti- stvaranje videa i drugih interaktivnih sadržaja,  družili smo se, zabavljali i proučavali podatke o migracijama. Iako smo već i sami znali uzroke iseljavanja stanovnika RH, imali smo priliku čuti iskustva , odnosno dobre i loše strane migracija. Život svih nas svodi se na financijsko preživljavanje, a kako su i intervjuirani mali poduzetnici rekli - bitno je i osobno zadovoljstvo. Odlazak u inozemstvo ima svoje prednosti, ali i mane: prema tome svatko će sam odlučiti ono što misli da je najbolje za njega. Projekt je odlično osmišljen i nadam se da će svi imati priliku sudjelovati i učiti na ovaj način.
Božica Bjelokapić

# data[].attributes.body
Sudjelovanje u projektu bilo je jako zanimljivo i poučno. Sakupljajući podatke o našoj županiji saznali smo puno novih stvari. Dok smo tražili podatke međusobno smo dosta komentirali neke činjenice koje smo prije zanemarivali i na taj način postali svjesni realne situacije. Pokušali smo saznati što je zapravo uzrok iseljavanja mladih te načine na koje se to može spriječiti. Laura Špionjak, 3.A

# data[].attributes.headline
eTwinning projekt Kako spriječiti suvremene migracije mladih iz Slavonije i Baranje

# data[].attributes.subject
eTwinning projekt Kako spriječiti suvremene migracije mladih iz Slavonije i Baranje

# data[].attributes.body
logo